Á föstudagsmorgnum hittast börn og starfsfólk í vinastund í salnum og syngja saman nokkur lög . Í desember snúast vinastundirnar meira og minna um jólahátíðina . Þá eru sungin jólalög og á hverjum föstudegi er kveikt á aðventukransinum fram að jólum . Í dag var kveikt á aðventukerti númer tvö í röðinni sem heitir Betlehemskertið og um leið og kveikt var á kertunum sungu allir fyrstu tvö erindin í laginu : Við kveikjum einu kerti á .